**Ministru kabineta noteikumu projekta „Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu „Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība”” (turpmāk – noteikumu projekts):1) saskaņā ar Augstskolu likuma 46. panta astoto daļu;2) saskaņā ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020.gadam īstenošanas plāna 2015. – 2017.gadam noteikto rīcības virzienu 3.1. „Izglītības kvalitātes monitoringa sistēmas pilnveide” 3.1.5. „Valsts izglītības informācijas sistēmas pilnveide” un 3.1.7. „Vienotas augstākās izglītības informatīvās sistēmas izveide” uzdevumiem;2) saskaņā ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017. gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumiem;3) saskaņā ar likuma “Par iedzīvotāju ienākuma nodokli” 19. panta 10.1 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2017. gada 1. janvārī stājas spēkā grozījumi Augstskolu likumā, kur 46.1 panta Studējošo un absolventu reģistrs pirmajā daļā tika noteikts, ka studējošo un absolventu reģistrā ieraksta ziņas par studiju programmās studējošajiem un personām, kuras ieguvušas doktora zinātnisko grādu, bet otrajā daļā ir noteikts, ka datus Studējošo un absolventu reģistram par studējošajiem un personām, kuras ieguvušas doktora zinātnisko grādu, sniedz augstskolas un koledžas. Augstskolu likuma 46. panta septītajā daļa noteikts, ka augstskola un koledža katram studējošajam noformē personas lietu, kurā iekļauj vismaz šādus dokumentus:1) vidējo izglītību apliecinoša dokumenta kopiju;2) iepriekš iegūtu augstāko izglītību apliecinošu dokumentu kopijas;3) pases vai personas apliecības kopiju;4) studiju līgumu ar augstskolu vai koledžu par studijām izraudzītajā studiju programmā;5) dokumentus, kas apliecina studējošā studiju gaitu un rezultātus citās augstskolās vai koledžās, kā arī studiju programmas vai tās daļas apguvi, ja uz šo dokumentu pamata studiju programmā ieskaitīti citā augstskolā iegūti kredītpunkti;6) studējošā dokumentus par studiju gaitu (studiju karte);7) augstskolas vai koledžas izsniegto izglītības dokumentu kopijas vai norakstus un izsniegto akadēmisko izziņu kopijas;8) uzturēšanās atļaujas Latvijas Republikā kopiju, ja studējošajam šāda atļauja nepieciešama. Savukārt studējošā personas lietas noformēšanas un aktualizēšanas kārtību, saskaņā ar Augstskolu likuma 46. panta astoto daļu, nosaka Ministru kabinets.Saskaņā ar Ministru kabineta 2007. gada 27. marta noteikumu Nr. 203 “Studējošā personas lietas noformēšanas un aktualizēšanas kārtība” (turpmāk – Noteikumi Nr. 203) 4. punktā noteikto augstskola vai koledža veido, uztur un glabā studējošā dokumentus par studiju gaitu (turpmāk - studiju karte) papīra veidā vai elektroniski personas datu apstrādes sistēmā un studējošā personas lietas dokumentus augstskola vai koledža var glabāt elektroniskā veidā.Noteikumu Nr. 203 5. punktā noteiks, ka studiju kartē, papildus Augstskolu likuma 46. panta septītajā daļā minētajiem dokumentiem, uzkrāj arī virkni citu dokumentu un informācijas, kas saistīta ar studējošā personu un tā studiju gaitu. Pašreizējais studenta kartē netiek uzkrāta informācija par studējošajiem no ārvalstīm un par Latvijas studējošajiem ārvalstīs. Saskaņā ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020.gadam īstenošanas plāna 2015. – 2017.gadam noteikto rīcības virzienu 3.1. „Izglītības kvalitātes monitoringa sistēmas pilnveide” 3.1.5. „Valsts izglītības informācijas sistēmas pilnveide” un 3.1.7. „Vienotas augstākās izglītības informatīvās sistēmas izveide” uzdevumiem un ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017. gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumiem augstskolām un koledžām regulāri jāiesniedz papildus informācija, piemēram, par studējošo mobilitāti, ārvalstu studentiem (Centrālās statistikas pārvaldei un Izglītības un zinātnes ministrijai), kura nav paredzēta Noteikumos nr. 203 un kuru augstskolas un koledžas gatavo pēc pieprasījuma.Informācijas izmaiņu gadījumā gan studējošajam, gan iestādei radās liekais administratīvais slogs dokumentu un izziņu iesniegšanā un izsniegšanā, piemēram, augstskola gatavo un izsniedz izziņas studējošajam iesniegšanai Valsts ieņēmumu dienestam, Studiju un zinātnes administrācijai un t.t, personas datu maiņu gadījumā (piemēram, ja tiek mainīts uzvārds) studējošais iesniedza augstskolā dokumentus papīra formātā. Lai augstskolām un koledžām mazinātu papīra formātā ievācamo dokumentu apjomu, ir nepieciešams precizēt un strukturēt studentu kartē uzkrājamo informāciju, ar mērķi panākt vienveidīgu studentu kartes kārtošanu, izmantojot augstskolu un koledžu personas datu apstrādes sistēmas.Ar Valsts izglītības informācijas sistēmas ietvaros izstrādātā Studējošo un absolventu reģistra tehniskajiem risinājumiem ir iespējams būtiski samazināt papīra dokumentu apjomu un atvieglot datu sniegšanu Studējošo un absolventu reģistram tām augstskolām un koledžām, kurām ir attiecīgas informācijas sistēmas. Saslēdzot informācijas sistēmas ir iespējams lielu daļu informācijas izgūt elektroniski tiešsaistes režīmā (piemēram, par izglītības dokumentiem) un arī iesniegt Studējošo un absolventu reģistram nepieciešamo informāciju varēs tiešsaistē.Izmantojot Valsts izglītības informācijas sistēmas tehniskos risinājumus, informācija no augstskolas tiks iesniegta tiešsaistē un no Valsts izglītības informācijas sistēmas tā tiks nodota valsts pārvaldes institūcijām (piemēram, Valsts ieņēmumu dienestam) normatīvajos aktos noteikto uzdevumu veikšanai, saskaņā ar Likuma “Par iedzīvotāju ienākuma nodokli” 19. panta 10.1 daļu, kurā noteikts, ka: „Izglītības un zinātnes ministrija katra mēneša pirmajā datumā Valsts ieņēmumu dienestam (turpmāk - VID) elektroniski nosūta informāciju par iepriekšējo mēnesi — par visām personām līdz 24 gadu vecumam, kuras iegūst vispārējo, profesionālo, augstāko vai speciālo izglītību, norādot personas - izglītojamā - vārdu, uzvārdu, personas kodu un datumu, kad persona uzņemta vai atskaitīta no mācībām vispārējās izglītības iestādē vai studijām profesionālās, augstākās vai speciālās izglītības iestādē”. Likuma Pārejas noteikumu 121. punkts nosaka, ka šā likuma 19. panta 10.1 daļa tiks piemērota, sākot ar 2017. gada 1. janvāri. Lai nodrošināt šīs informācijas nodošanu VID tiešsaistes režīmā, nepieciešams sākotnējās informācijas par imatrikulāciju nodrošināt studējošo lietā un Studējošo un absolventu reģistrā. Vienlaikus studējošajam nebūs nepieciešams vērsties augstskolā pēc papīra formāta dokumenta, tādējādi samazinot administratīvo slogu augstskolām. Tiks atvieglota arī augstskolu un Izglītības un zinātnes ministrijas un citu ministriju, kuru padotībā ir augstskolas un koledžas, informācijas apmaiņa, jo lielāko daļu nepieciešamās informācijas, kura tiek uzkrāta studentu kartē, varēs iegūt no Valsts izglītības informācijas sistēmas, nepieprasot to rakstiski. Noteikumu projekta 5. punktā lielākā daļa iekļautās informācijas ir tā pati, kas pašlaik tiek uzkrāta studējošo lietās. Papildus tām klāt nāca informācija par studējošo mobilitāti. Vienlaikus informējam, ka par studējošo mobilitāti augstskolas jau tagad ievāc un iesniedz informāciju CSP. Jāņem vērā, ka pašlaik noteikumos liela daļa datu ierakstīti iekavās, taču no sistēmu viedokļa dati jādefinē atsevišķi, lai savienotu sistēmas un nodrošinātu automātisku datu apmaiņu ar augstskolu iekšējām informācijas sistēmām un Studējošo un absolventu reģistru (noteikumu projekta 1. un 3. punkts).2) Lai augstskolas varētu savlaicīgi (līdz katra gada 1. oktobrim un 1. aprīlim) ievadīt datus par studējošajiem Valsts izglītības informācijas sistēmā, nepieciešams samazināt termiņu, kad informācija par studējošo tiktu sākumā iekļauta studējošo lietā (noteikumu projekta 2. punkts). |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz augstskolām un koledžām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar Studējošo un absolventu reģistra izveidi un uzturēšanu, kas paredz augstskolu un koledžu informācijas sistēmu un Valsts izglītības informācijas sistēmas funkcionalitātes pilnveidošanu. Vienlaikus norādām, ka administratīvais slogs samazināsies, jo augstskolas tikai vienu reizi ievadīs un nodos informāciju Valsts izglītības informācijas sistēmā un turpmāk tā būs aktualizējama jau esošā regulējuma ietvaros. Tādējādi Valsts izglītības informācijas sistēmā tiek apkopoti un ir oficiāli pieejami dati, kas dod iespēju attiecīgām institūcijām tos izmantot un augstskolām tos gatavot tikai vienu reizi, nevis uz katru pieprasījumu. |
| 3. | Administratīvo izmaksu monetārs novērtējums | Administratīvo izmaksu aprēķins par nepieciešamo datu ievadi augstskolām ir veikts saistītā Ministru kabineta noteikumu projekta “Grozījumi Ministru kabineta 2010. gada 17. augusta noteikumos Nr. 788 “Valsts izglītības informācijas sistēmas saturs, uzturēšanas un aktualizēšanas kārtība”” (VSS-402) anotācijā. |
| 4. | Cita informācija | Vidējā termiņa budžeta projekts neparedz finansējumu šim mērķim. Līdz ar to finansējuma piešķiršana šim mērķim varētu notikt tikai uz budžeta vietu samazināšanas rēķina, kas nav pieļaujams saskaņā ar Ministru kabineta 2016. gada 1. novembra sēdes protokola Nr. 58 42.§ 7. punktu.  |

|  |
| --- |
| **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību akta projekti | 1) Ministrija izstrādāja noteikumu projektu „Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība””, lai atvieglotu studējošo lietās iekļaujamām informācijas nodošanu Valsts izglītības informācijas sistēmā;2) Ministru kabineta 2006. gada 2. maija noteikumos Nr. 348 “Kārtība, kādā augstskola un koledža iesniedz Izglītības un zinātnes ministrijā informāciju par savu darbību” jāveic grozījumi, lai samazinātu augstskolām un koledžām iesniedzamo dokumentu apjomu un mainītu informācijas iesniegšanas veidu. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Nav |

|  |
| --- |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks ievietota tīmekļa vietnē [www.izm.gov.lv](http://www.izm.gov.lv) pēc tā izsludināšanas Valsts sekretāru sanāksmē.Ir notikušas divas saskaņošanas sanāksmes ar nozares organizācijām un citām valsts iestādēm, kas sniedza atzinumus par noteikumu projektu. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Noteikumu projekts šo jomu neskar. |
| 3. | Cita informācija | Nav. |

*Anotācijas III un V sadaļa – projekts šīs jomas neskar.*

Izglītības un zinātnes ministrs K. Šadurskis

Vīza:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G. Arāja

16.08.2017

13:10

1619

D. Laipniece, 67047843;

Diana.Laipniece@izm.gov.lv

N. Mazure, 67047740;

Nadezda.Mazure@izm.gov.lv